Jaapani taikotrummide töötuba
2024-12-01 12:00 - 13:30, 2024-12-15 12:00 - 13:30 UTC | EluTuba, Jaama 4, Türi, Eesti
Jaapanist pärit iidse ajalooga taiko-trummid on lõpuks leidnud tee Eestisse!Ära jäta kasutamata seda põnevat ja ainulaadset võimalust õppida taiko trummimängu ideaalses keskkonnas!

Taiko trummimängus on ühendatud rütm, liikumine ja energia. Mängimine on meeliülendav, hea füüsilisele ja vaimsele tervisele ning aitab arendada koordinatsiooni ja sisemist rütmi. Taiko sobib suurepäraselt meeskonnatööks ja on ka suurepärane stressimaandaja!

Taikokursus sobib igas vanuses ja erineva võimekusega täiskasvanutele ning hõlmab taiko põhitõdesid asendist ja haardest kuni täieliku taiko trummipalade õppimiseni.
Taiko trummimäng on lõbus, energiat andev ja kõigile kättesaadav!

Trummikoolituse iseloomustus:Taiko on kombinatsioon spordist ja muusikast. Seega võib trummiringi kutsuda lausa trummitrenniks, kuna trummimäng saab toimuma suurte harjavarre-jämeduste pulkadega ja lisaks trummimängule on juurde lisatud koreograafia, mis on Jaapani taikotrummide mängustiilile omane.Tunni läbiviimise tempo on hoogne. Suur rõhk on koosmängul ja samuti improvisatsioonil.Grupitundi on oodatud kõik huvilised, eelneva trummimänguoskuse puudumine ei saa takistuseks.Pane end mugavalt riidesse, jalga mittelibisevad jalatsid, haara kaasa rõõmus meel ja trummimängutahe.Garanteerin, et peale trummitundi oled positiivselt meelestatud ja täis eluenergiat.

Juhendajaks Hele-Riin Uib-Pachel, kes on õppinud Jaapanis kohapeal meistrite kâe all (Emiko Taba, KODO artistid Eiichi Saito, Yosuke Oda, Ichitaro, Eri Uchida) ning täiendanud end 15 aasta jooksul erinevatel workshop’idel.Hele-Riin on tuntud laiemale publikule eelkôige 2 Quick Start löökpillimângijana, olnud trummariks ansamblis Blacky, esinenud koos paljude tuntud artistidega.Hele-Riin on lôpetanud Eesti Muusikaakadeemia klassikalise löökpilli erialal magistri kraadiga ning Helsinki kõrgkooli Metropolian pop/jazz suunal.Mänginud Rahvusooper Estonias, ERSO’s, Tallinna Filharmoonias, erinevates klassikaliste projektides.Loonud enda trummiduo DrumAttack (show percussion duo) ning Muteki TAIKO (Jaapani trummide projekt). Naistest koosneva rokkansambli G.O.S.H.Ôpetaja olnud üle 20 aasta, neist 10 aastat GAM muusikakoolis. Loonud sealse rivitrummarite rühma GAG Armada. Aastast 2022 trummi- ja ansambliõpetaja Rocca al Mare Kooli muusikakoolis.
Taikotrummide töötoad Türil:PÜHAPÄEVITI 2x KUUS!
Tasakaalupanus ühe töötoa eest on 45€
Tasuda saab kohapeal sularahas või ülekandega (küsi minult andmeid ülekande tegemiseks).

OSALEMISEKS KIRJUTA MULLE PALUN KINDLASTI SÕNUMITESSE või meilile ylle.leesmaa@gmail.com või helista tel. 5185110, kuna kohtade arv on piiratud.

Asukoht: Türi Raudteeaidas asuv Elu Tuba Jaama tn 4

Oled südamest oodatud
enda elus midagi uut kogema ning
ennast igapäevasest rutiinist välja tooma!

Kundalini jooga
2024-12-03 18:30 - 20:00, 2024-12-10 18:30 - 20:00, 2024-12-17 18:30 - 20:00, 2024-12-31 18:30 - 20:00
IGAL TEISIPÄEVAL, õhtuti joogatame, mõnuga.

Tegemiste baasiks on joogi Bhajani poolt Läänemaailma toodud kundalini jooga, kuid lisame juurde improvisatsioone kogu maailmast. Tund kui ühislooming.

Algajad õpetame koostöö käigus kambaga välja, ei mingit põhjust peljata, kui pole nn eeldusi – mis iganes Sa ka ei arvaks, et milline Sa otsekui peaksid olema…

Mida joogatund Sulle annab?
* Paremat kehatunnetust, mugavust elada omaenda kehaga kooskõlas.* Koostööd liikumise ja hingamise vahel.* Mängulisust ja toetavat kaaskonda.

Mida Sa enne tundi tulemist teadma peaksid?
* Riided, mis toetavad kõikvõimalikku liikumist. Sokid… võibolla, Paljajalu on parem veel.
* Raha võtan ka vastu nõnda, kuis oma rahakotiga kokkuleppele saad.
* Matid, pleedid, vesi on meil olemas.

Toimumise koht: Elu Tuba, Türi Raudteeait Jaamatn 4.

Sat nam!tõde on minu identiteet

Viu MännikTel. 58069488

Helimaagia Eestimaa südames Türil
2024-12-04 18:30 - 22:00
Kingi endale üks sügavat lõõgastust pakkuv õhtu!

Kell 18.30 algab imeline lõõgastav ja tervendav helimaagia.

Tule tuppa veidi varem, teades, et sisened ühte teistmoodi ruumi. Võta hetk, et tunda õhus liikuvat muutuse hõngu ja omamoodi särinat – teadmist, mis juba sügaval kehas väreleb, et kui kord sellelt õhtult naased, oled uutmoodi…

Tuppa astudes astu ka ise enda sees ühte ruumi. Sellesse, kus süda on avatud. Sellesse, kus on julgust ja rõõmu hingata kaasa ja ühes sellega, mida su ees ja keha sees lahti hakatakse laotama.Luba teadmatus endasse. Luba sellel pingel puudutada endas kohti, vaadeldes ja märgates, vabastades ebavajalikku kui vaja.
Lase pillid endasse helisema, kompama erinevaid hingesopikesi ning keerle, liugle, tantsi koos helidega.
Tunne, mida sa tunned ja näe, mida sa näed.
Usalda end selle sisse, mine julgelt selle kutsega kaasa. Lõdvestu kehasse, hinga ja… head sõitu!

Õhtu tasakaalupanus on 35 €. Tasuda saab kohapeal.
Oma tulekust anna palun kindlasti teada Üllele või Elisele, kuna kohtade arv on piiratud.

Oled südamest oodatud!

Konstellatsioonid Eestimaa südames
2024-12-05 18:00 - 22:00, 2024-12-18 18:00 - 22:00, 2024-12-22 12:00 - 15:00, 2024-12-29 12:00 - 18:00
Oled südamest oodatud avastama oma sisemaailma ning alateadvuses peidus olevaid varjatud valupunkte, mis mõjutavad sinu igapäevast elu ning ei võimalda sul leida oma rada.

Konstellatsioon aitab avastada erinevate probleemide (vaimse ja füüsilise tervisega seotud probleemid, suhetega-rahaga-meie elus korduvate mustritega, sõltuvustega jpt probleemide) juurpõhjused meie alateadvuse sügavustest. Alateadvusest tulevad vastused aitavad meil leida lahendused erinevatele probleemidele, väljakutsetele, küsimustele ja teemadele.

Kui sul tekkis huvi saada rohkem informatsiooni selle kohta, mis on konstellatsioon ning kuidas see toimub ja toimib, siis võid lugeda infot minu kodulehelt https://www.hingeelutuba.ee/konstellatsioon/ või küsida minult või lihtsalt tulla kohale ja kogeda. Eelnevaid teadmisi osalemiseks ei ole vaja.

Osaleda saab asendajana või lihtsalt vaatlejana, saades osa teiste individuaalsetest töödest – kõik, mis ka sind puudutab, mõjub sulle tervendavalt. Osalemine asendajana/vaatlejana on 5 eurot.

Sul on võimalus tellida endale isiklik konstellatsiooni töö, kus tegeletakse konkreetselt sinu probleemi/küsimuse/teema lahendamisega.
Isikliku töö tasakaalupanus on 125 eurot.
Paaritöö tasakaalupanus on 150 eurot.
Organisatsiooni või ärikonstellatsiooni tasakaalupanus 150 eurot.
Ühe konstellatsiooni mõju on väga sügav ning seda on võrdsustatud 140 tunni psühhoteraapiaga.

NB! Isiklik töö palun broneeri varakult ette! Soovi korral võta ühendust ja broneeri endale aeg.

Võimalik on info saamiseks ning otsuste tegemiseks teha teste. Testi hind on 15 eurot.
Kui teed testi või isikliku töö, siis osalustasu tasuma ei pea.

Tasuda saab nii sularahas kohapeal kui ülekandega. Ettevõttele on võimalik esitada arve. Arve soovist palun anna mulle teada.
Arveldusarve andmed leiad siit: https://www.hingeelutuba.ee/kontakt-koostoo/

Tulla ja lahkuda võid alati nii nagu Sulle sobib!

NB! Palun anna kindlasti enda osalemisest ja/või isikliku töö tellimisest teada minu isiklikus messengeris või kodulehe kontaktidel https://www.hingeelutuba.ee/kontakt-koostoo/, kuna kohtade ja tööde arv on piiratud!

Pakume alati teed, kohvi ja midagi näksimist.

NB! TEEN KA INDIVIDUAALSEID VASTUVÕTTUSID konstellatsioonimeetodiga. Soovi korral palun kirjuta mulle ja lepime aja kokku. Hetkel kodulehe kalendris aegasid ei ole!

Olen sertifitseeritud perekonstellöör, süsteemne terapeut ning äri- ja organisatsiooni konstellöör. Seega teen nii perekonstellatsioone kui organisatsiooni ja ärikonstellatsioone. Oman struktuursete konstellatsioonide väljaõppe sertifikaati. Õppisin Eesti Süsteemsete Lahenduste ja Konsultatsiooni Instituudis. Minu õpetaja on Olga Knjazeva, Vlad Syritsa. Olen läbinud meistriklasse ning täiendkoolitusi Maire Taska, Tiiu Bolzmann`i, Stephan Hausner`i, Marianne Franke-Gricksch jt nii Eesti kui maailma tasemel tippkonstellööride juures. Tänaseks olen teinud ca 1000 grupi- ja individuaalset konstellatsiooni ning sellest rikkalikust praktikast olen õppinud väga palju. Olen Eesti Professionaalsete Konstellööride Assotsiatsiooni (EPKA) liige http://epkaest.com/team/ulle-leesmaa/.

Olete alati südamest oodatud!
Armastusega
Ülle

Terviklik inimene
2024-12-14 10:00 - 16:00
3.detsembril alustan uue veelgi sügavama tervendamise ja tervenemise koolitusseeriaga „Terviklik inimene“.

tervenda ennast ja soovi korral ka teisi;
iidne tarkus + kaasaegne teadus;
teemade käsitlus mõlemale ajupoolkerale, kui vasak ajupoolkera ei ole nõus siis paremal ajupoolkeral pole mingit võimalust;
elu tervikpildi lahti rullimine;
alateadvuse mustrite ja uskumuste protokollid;
tundlikkuse ja teadlikkuse suurenemine;
JNE

Liitumine võimalik 3.detsembril või jaanuaris 2024
Kohtumised toimuvad üks kord kuus, Türil Jaama tn.4 (Elu Tuba) kell 10:00-17:00, koos 1h lõunaga. Võimalus süüa Türi söögikohtades või võta endale midagi kaasa. Kohapeal on Yogi tee.
Osalustasu 50-80€ vastavalt võimalustele.

Šamaanitrummi töötuba
2024-12-19 18:00 - 19:30
Oled südamest oodatud avastama midagi täiesti uut ja erilist!
Too energiat ning rõõmu enda pimedatesse õhtutesse, mil on tunne, et töölt koju jõudes ei jaksa ja ei taha kohe midagi…

MEILE TULEB ARNO KALBUS LÄBI VIIMA ŠAMAANITRUMMI TÖÖTUBA TÜRILE, KUHU ON KÕIKIDEL HUVILISTEL MÕNUS KOKKU TULLA!
Šamaanitrummi heli peetakse lõõgastavaks ning trummimängul vallanduva vibratsiooni tõttu võib šamaanitrummi pidada ürgseks vibroakustiliseks teraapiavahendiks.

20 aasta jooksul on Eesti inimesed Arno juhendamisel teinud endale sadu šamaanitrumme ja teist sama palju on ka temalt, kui trummimeistrilt, trumme tellitud. Aastaid on inimesed uurinud šamaannitrummi mängimise õpitubade kohta. Arno oli pigem skeptiline ja soovitas trummimängimisele läheneda loominguliselt ja intuitiivselt. Kuid ühel hetkel tekkis vajadus oma muusikalises loomingus šamaanitrummi kasutada ja ta mõistis, et see on pill, mis oma primitiivsuses pakub muusika loomisel suurepäraseid võimalusi, ühendades endas mitmekihilist tämbrite variatsioone.Šamaanitrummi mängimine võib pakkuda muusikaliselt palju rõõmu ning võrratut koosmängu ealmust. Oma lihtsuses ei eelda šamaanitrummi mängimine varasemaid muusikalisi kogemusi ega ka teadmisi. Lihtsate rütmimustrite abil saab luua võimsaid rütmidžungleid ja müstilisi vibratsioonilabürinte. Mängija saab kogeda samaaegselt nii muusika loomisest tulenevat eduelamust kui ka füüsilisi vibratsioonilaineid, mis trummide mängimiset ruumi vallanduvad.

Arno alustas Tallinnas šamaanitrummiringi juhendamist 2024 aasta märtsis. Kokku tuli kümmekonnd inimest. Tänaseks on stabiilselt aktiivseid mängijad grupis keskmiselt 15, mis on väga hea grupi suurus, et luua läbi erinevate rütmimustrite ekstaatilisi vibratsioonirännakuid. Selle lühikese periood vältel on olnud ka mõned suuremat etteasted – üks neist kevadel Von Glehni teatris ja teine augusti kuisel naiste heauolufestivalil Hatu mõisas, hiljutisem ja värskem kogemus Von Glehni teatris toimunud ekstaatiliselt tantsuõhtult. Seega annab šamaanitrumm meile värvikaid väljendusviise!

Arnoga on võimalus lähemalt tutvuda tema veebilehel https://trummikoda.eu/

VÕI VEEL PAREM VÕIMALUS – TULE JA OSALE MEIEGA ŠAMAANITRUMMI TÖÖTOAS!
Suurepärane, kui sul on oma trumm – siis palun tule enda trummiga! Kui sul enda trummi ei ole, aga soovid südamest osaleda, siis võta samuti julgelt ühendust – lsaad trummi Arnolt laenutada!

Tasakaalupanus on 25 eurot. Tasuda saab kohapeal sularahas.Lisatasu trummi rentimise eest on 10 eurot.

ENDA OSALEMISEST ANNA PALUN KINDLASTI TEADA HILJEMALT 17.12 kas Ülle või Arno kontaktidel:

Ülle messengeri sõnumitesse või
info@hingeelutuba.ee või
tel. 5185110

arnokalbus@gmail.com
tel. 53402470

Enda Olemine
2024-12-28 11:00 - 16:00
Elu koosneb igapäeva valikutest ja valikud tulevad teadlikkusest, Enda Olemise sügavusest. Mõned mõtted seoses EO kohtumistega.
Ühiskond programmeerib meid kellekski saama. Otsime elu esimeses pooles tunnustust, aktsepteerimist – sest endaks olemine toob lapsele kaasa palju ebamugavust ja valu. Täiskasvanuna jätkame pingutamist, et saaks endale SILDI – tubli, aktsepteeritud, armastatud, spetsialist, kuulus, doktor jne. Ja siis tunneb inimene uhkust selle üle kes temast saanud on. Neil on ühiskonnas positsioon ja teised austavad neid „sildi“ kohaselt. Aga nende sees on pinged ja rahutus. See pidev sisemine rahulolematus hakkab ennast näitama tervise peal, suhetes, materiaalses heaolus jne. Kõik mida me elus kogeme, kaasa arvatud kannatused, tervise teemad, suhtekriisid jne, on alati ja ainult meie enda sisemaailmas toimuva tagasiside.
Nii nagu looduses on tsüklid, on ka inimesel teadlikkuse, intelligentsuse ja füüsilise keha tsüklid. Ning meie elu iga hetk toimub kolmel tasandil: mentaalne, emotsionaalne ja füüsiline. Ja kihte, milles enda elu vaadelda ja tunnetada, on teisigi. Nii võib tunduda elu väga keerukas ja läbi põimunud liiga paljude tasanditega. Ja me hakkame endas elu lihtsustama, muutume ignorantsemaks, hoolimatumaks…
Tegelikult on elu ja elamine imeliselt lihtne ning kerge. Alustuseks on oluline leida kergus kehas, lõdvestatuses. Saada aru, mida ma tunnen, mõista enda emotsioone. Vaadelda ennast ja enda tegemisi ning proovida mõista nende algtõuget. Ja pilt hakkab järjest rohkem ja rohkem avarduma, meel muutub rahulikumaks. Mida avatum ja ausam iseendale oled, seda terviklikumaks ka sinu maailma mõistmine muutub.
Üksi eneseteadlikkuseni ei jõua, vajame peegleid ja viitamist-juhendamist. Kõik on kõigega vastasmõjudes, läbi põimunud. Näiteks, enamik meie „teemasid“ tuleb kollektiivsest teadvusest, aga inimene proovib neid lahendada ISE, nendega samastudes. See mina ISE on eraldatuse tulemus, mida nimetame egoks. Meie kollektiivne peegel on väga määrdunud ja „arenenud“ hullumeelseks.
Suure tõenäosusega toimub/õpime Enda Olemise kokkusaamistel:
-enda „mehhanismi“ tundma, kuidas mina „töötan“ ehk elan;
-seosed mõtete, tunnete ja emotsioonide ning füüsilise keha vahel;
-alateadvus ja kuidas kahjustamata sellega „toimetada“. Vägisi enda eluvundamendiga (alateadvus) toimetada ei tohi.
-teadlik töö füüsilise kehaga, erinevad liikumised, mediteerimine, sügava lõdvestumise harjutamine;
-enesevaatlus, elu juhtivate mustrite ja harjumuste äratundmine;
-enese mäletamine, et tulla järjest rohkem hetke (siia ja praegu);
-tervise teemad, ka need mis tunduvad vastuolulised;
-iidsed tarkused ja uusimad teadusteemad mis seotud täisväärtusliku eluviisiga;
-näha ja mõista kollektiivse alateadvuse mustreid.
Kui see kõik kokku võtta siis, me justkui õpime lahti laskma õpitust, mis ei ole ennast meie eluteel elujõulisena tõestanud. Ja leidma ülesse Enda Olemise, enda tee selles elus, mis on minu tegemine ja minu olemine.
Enda Olemise kokkusaamistel kohtud teiste „ennast leidvate“ kaaslastega.
Kohtumised toimuvad kord kuus Türil, liituda võib igal ajal. Kui sa mingil põhjusel ei saa kohale tulla, siis võid meiega ühineda läbi zoom’i. Osalemistasu suuruse otsustad ise, lähtudes võimalustest
Kalev ja Marika

Elu Tuba tähistab oma 5.sünnipäeva
2024-12-30 18:00 - 22:00
Esimesel detsembril sai meie Elu Tuba VIIE aastaseks!

Olete südamest oodatud seda sündmust tähistama ühe mõnusa õhtuga, mida soovin teiega suures tänutundes jagada. Aitäh, et olete olemas ja meid üles leidnud! Saame kokku, ajame juttu ja naudime mõnusat muusikat.

Imelise kingituse teeb meile seekord laulja ja kitarrist VIIVIKA VIICKBERG, kelle hinge tee on toonud armsa Viivika minu Elu Tuppa.

Akustilise kitarri ning isikupärase tämbriga viib imearmas Viivika meid kaunile akustilisele rännakule. Tema repertuaar koosneb erinevate ajastute parimast popmuusikast. Lummava häälega Viivika on särav artist, kelle esituses kõlavad värskelt ja isikupäraselt nii tuntud rocki- ja kantrilood kui ka kaunid pop-ballaadid. Akustilise kitarri ning isikupärase tämbriga viib ta meid helirännakule läbi erinevate ajastute. Tuttavad laulud kõlavad nii eesti kui inglise keeles ning lähtuvad ka teie soovidest.
https://youtu.be/VR1NvCaoKI8
Läheme koos Viivikaga imelisele muusikalisele rännakule.

KINGITUSEKS OLED SINA ISE, KES SA OLED OTSUSTANUD ÕHTUT KOOS MINUGA JAGADA NING NAUTIDA!

Ootan teid alates kell 18.00!Püüa hiljemalt kell 19.00 meiega liituda, et saada osa imelisest muusikast!

PALUN ANNA ENDA TULEMISEST KINDLASTI MÄRKU HILJEMALT 27.12 PANNES SÜNDMUSELE LIHTSALT “GOING” VÕI KIRJUTADES MULLE SÕNUMITESSE, SIIS TEAN, KUI SUURE TORDI TELLIN!

Olete südamest oodatud – nii olemasolevad kui ka kõik tulevased Elu Toa sõbrad!

Tere Tulemast Sinu hinge koju!
SUURE ARMASTUSEGA TEIDKUTSUDES JA OODATES

Teie Elu Tuba ja Ülle
